text: Valgdeltagelsen højere end i 2009
  19 november 2013 kl. 18.33
  Alt tyder på, at stemmeprocenten ved dette kommunal- og regionrådsvalg bliver højere end 2009, hvor valgdeltagelsen var historisk lav.
  Flere af de Syd- og Sønderjyske kommuner opgør i løbet af dagen stemmeprocenten, og som det ser ud lige nu, er der i flere kommuner en højere deltagelse end samme tidpunkt ved sidste kommunal- og regionrådsvalg i 2009.
  I Billund ligger stemmeprocenten seks procent højere klokken 18 end samme tid sidste år. I Sønderborg ligger den 4-5 procent højere, og sådan ser det ud i mange af de andre Syd- og Sønderjyske kommuner.
  Esbjerg kommune opgør deres tal klokken 11.30, 15 og 18, og ved alle tre målinger er der en højere valgdeltagelse end i 2009. Klokken 18 var valgdeltagelsen på 56 pct. mod 49 pct. sidste år.
  På Mandø er valgdeltagelsen ret høj, faktisk er den helt oppe på 72 pct., men der er så også kun 32 stemmeberettigede på Mandø.
  Det er stadig muligt at stemme helt indtil kl 20, så tallene kan nå at ændre sig.
  